{"word_count": 209, "character_count": 1590}
Időszaki kiállításHelyszín: Budapesti Történeti Múzeum Vármúzeuma (1014 Budapest, Szent György tér 2., Budavári Palota, E épület )Időpont: 2018. november 15-tőlKurátor: Korhecz Papp Zsuzsanna, festő-restaurátor (Szabadkai Városi Múzeum / Gradski muzej Subotica)A neves budai festőcsalád egyik jeles tagja, Falkoner Xavér Ferenc (1737–1792) Budán kívül elsősorban különböző ferences templomok számára dolgozott. A kiállításon látható többek között a dunaföldvári templom Szt. Antal oltárképe, a bajai kolostori refektórium ferences szentjei (1776), valamint az egykori budai klarissza templom Szt. Klára oltárképe.A bajai refektóriumból származó képsorozat a kiállítás központi részét alkotja. A terem formájához igazodó, enyhén íves képek kereteit ferences szerzetesek faragták, négyet rokokó, négyet pedig copf stílusban. Szűz Mária, mint a Jótanács anyja mellett hét ferences szentet ábrázolnak (Sienai Szt. Bernardin, Kapisztrán Szt. János, Páduai Szt. Antal, Solanói Szt. Ferenc, Assisi Szt. Ferenc, Marchiai Szt. Jakab, Szt. Bonaventura). A portrék alján lévő kronosztihonok mutatják a képek keletkezési évszámát: 1776. Az összesen 20 festményt bemutató kiállítás korábban a Szabadkai Városi Múzeumban és a bajai Türr István Múzeumban is látható volt. Többségüket a kurátor azonosította mint Falkoner műveit, és restaurálásuk is neki köszöhető. Segítségére voltak még Kóródi Katalin és Bajzik Anna , valamint Molnár Imre, aki a rokokó és copf stílusú kereteket restaurálta.Lásd mégSzerdahelyi Csongor (Magyar Katolikus Rádió) interjúja Korhecz Papp Zsuzsanna kurátorral, 2028. nov. 28.